**OBRAZLOŽENJE UZ PRIJEDLOG I. IZMJENA I DOPUNA PRORAČUNA OPĆINE RUŽIĆ ZA 2021. GODINU**

1. UVOD

Temeljem članka 7. stavak 3. Zakona o proračunu (NN 87/08, 136/12 i 15/15), uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna. Prijedlog I. Izmjena i dopuna proračuna Općine Ružić za 2021. godinu izrađen je na temelju Zakona o proračunu (NN 87/08, 136/12 i 15/15) i Uputa za izradu proračuna jedinica lokalne i područne (regionalne) samouprave za razdoblje 2021. – 2023. godine, koje je donijelo Ministarstvo financija.

2. OBRAZLOŽENJE I. IZMJENA PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE RUŽIĆ ZA 2021. GODINU

Osnovno polazište za izradu Prijedloga I. Izmjena i dopuna proračuna Općine Ružić za 2021. godinu su ostvareni prihodi i primici te rashodi i izdaci do kraja lipnja 2021. godine i procjena ostvarenja istih do kraja 2021. godine.

Prihodi proračuna općine su: prihodi od poreza, prihodi od imovine, prihodi iz inozemstva i od subjekata unutar općeg proračuna, prihodi od upravnih i administrativnih pristojbi prihodi od prodaje proizvoda, robe i usluga, kazne i upravne pristojbe.

2.1. PRIHODI I PRIMICI PRORAČUNA

Ukupni prihodi i primici proračuna Općine Ružić za 2021. godinu izvornim Proračunom planirani su u iznosu od 6.841.700,00 kn, a I. Izmjenama i dopunama Proračuna u iznosu 6.726.500,00 kuna.

Ukupni rashodi i izdaci proračuna Općine Ružić za 2021. godinu izvornim Proračunom planirani su u iznosu od 6.841.700,00 kn, a I. Izmjenama i dopunama Proračuna u iznosu 6.726.500,00 kuna

2.1.1. PRIHODI POSLOVANJA

Ukupni prihodi poslovanja u 2021. godini planiraju se u iznosu od 6.726.500,00 kn, što predstavlja smanjenje za 1,68% u odnosu na izvorni Proračun za 2021. godinu.

Kod poreznih prihoda došlo je do povećanja odnosno smanjenja iznosa planiranih izvornim planom, a I Izmjenama su planirani prema polugodišnjem izvršenju prihoda i procjeni ostvarenja poreznih prihoda od kraja godine.

Pomoći iz inozemstva i od subjekata unutar općeg proračuna planiraju se u iznosu od 5.251.753,40 kuna, što predstavlja povećanje od 43,33 % u odnosu na prethodni plan.

Ova skupina prihoda obuhvaća slijedeće:

➢ Tekuće pomoći iz Županijskog proračuna za troškove ogrjeva i sufinanciranje linije „Promet“ odnosno nadoknadu troškova prijevoza puntika u linijskom prijevozu u iznosu od 150.000,00 kuna

➢ „Zaželi“ – program zapošljavanja žena u Općini Ružić“, odobrena su sredstva u iznosu 1.775.225,00 kn za program koji traje 18 mjeseci, od toga za 2021 godinu je planirano 1.233.825,00 kuna,

* Tekuće pomoći za program javnih radova iz 2020. godine i program javnih radova u 2021. godini u ukupnom iznosu od 233.758,00 kuna
* Tekuće pomoći odnosno kompenzacijske mjere za 2021. godinu u iznosu 1.865.870,40 kuna

➢ Kapitalne pomoći iz državnog proračuna, Program podrške brdsko planinskim područjima 200.000,00 kuna za asfaltiranje cesta

* Kapitalne pomoći iz državnog proračun, Ministarstvo prostornog uređenja, graditeljstva i državne imovine za asfaltiranje cesta u iznosu 88.000,00 kuna
* Kapitalne pomoći LAG“ za uređenje kulturnog centra u Otavicama, škola I. Meštrovića u iznosu 185.300,00 kuna,
* Kapitalne pomoći iz državnog proračuna, Ministarstvo regionalnog razvoja i fondova EU, za uređenje Vatrogasnog doma u Kljacima u iznosu 300.000,00 kuna za Program održivog razvoja lokalne zajednice,
* Kapitalne pomoći iz državnog proračuna, Ministarstvo hrvatskih branitelja, spomen soba u Kljacima 10.000,00 kuna,
* Kapitalne pomoči iz EU fonda, odnosno refundacija troškova za izgradnju vrtića u iznosu 985.000,00 kuna

2.2 .RASHODI POSLOVANJA

U tablici su prikazani rashodi poslovanja planirani izvornim planom i I. izmjenama i dopunama proračuna.

|  |  |  |  |
| --- | --- | --- | --- |
| Stavka | Proračun 2021. god. | I.Izmjene i dopune | Promjena % |
| 1 | 2 | 3 | 4=3/2 |
| |  | | --- | | **Rashodi poslovanja** |   **Ukupno** | **4.849.400,00** | **4.971.200,00** | **2,51** |
| Rashodi za zaposlene | 1.606.665,00 | 1.592.298,00 | -0,89 |
| Materijalni rashodi | 1.461.975,00 | 1.644.257,00 | 12,47 |
| Financijski rashodi | 25.000,00 | 25.000,00 | 0,00 |
| Pomoći dane u inozemstvo i unutar općeg proračuna | 736.000,00 | 706.000,00 | -4,08 |
| Naknade građanima i kućanstvima | 800.000,00 | 788.000,00 | -1,50 |
| Ostali rashodi | 219.760,00 | 215.645,00 | -1,87 |

Rashodi za zaposlene u općini su povećani za 11,63 % iz razloga što je kod planiranja proračuna načelnik bio volonter bez naknade, a novim izborima načelnik je profesio nalni dužnosnik i shodno tome mu pripada i odgovarajuči koeficijent za obračun plaće, kao i iznos povećanja plaće za zaposlene na projektu „Zaželi“.

Također je planiran i doprinos za zapošljavanje osoba s invaliditetom iz ranijeg perioda zbog neupošljavanja istih.

Rashodi za zaposlene u programu „Zaželi“ za 20 uposlenih žena su umanjeni za 10,41% iz razloga što su zaposlenice počele sa radom 1.04.2021. godine, a ne ranije kako je planirano.

U Programu javnih radova je bilo uposleno troje radnika do 30.03.2021. godine i pet radnika u novom programu od 01.06.2021. godine sa minimalnom plaćom.

U skupini materijalni rashoda najveće povećanje je kod rashoda za energiju zbog troškova energije u novoizgrađenom objektu vrtića, zbog većih troškova grijanja i hlađenja (94.490,00 kuna)

Pomoći dane u inozemstvo i unutar općeg proračuna, a odnosi se na sredstva planirana za financiranje rada Dječjeg vrtića u Gradcu, za plaće djelatnika i materijalne troškove. U ovoj skupini je i rashod za nabavku spremnika za odvojeno prikupljanje otpada u sufinanciranju sa Fondom za zaštitu okoliša i energetsku učinkovitost koje je izvršeno prema ugovoru za ovu proračunsku godinu.

U skupini materijalnih rashoda, Izmjenama je planiran i novi rashod za izradu Programa ukupnog razvoja odnosno strategiju općine za petogodišnje razdoblje kao i za Provedbeni plan (55.000,00 kuna) i Izmjene i dopune Plana prostornog uređenja općine (70.000,00 kuna).

U skupini naknada građanima i kućanstvima iz Socijalnog programa za 2021. godinu došlo je do povećanja stavki kod potpora stimulativnog karaktera.

Donacije i ostali rashodi Izmjenama se planiraju u iznosu 215.645,00 kn, a odnose se na sredstava za financiranje javnih potreba udrugama civilnog društva i vjerskim zajednicama.

|  |  |  |  |
| --- | --- | --- | --- |
| Stavka | Proračun 2021. god. | I.Izmjene i dopune | Promjena % |
| 1 | 2 | 3 | 4=3/2 |
| |  |  | | --- | --- | |  | **Rashodi za nabavu nefinancijske imovine - Ukupno** | | **1.992.300,00** | **1.755.300,00** | **-11,90** |
| Rashodi za nabavu neproizvedene dugotrajne imovine | 140.000,00 | 140.000,00 | 0,00 |
| Rashodi za nabavu proizvedene dugotrajne imovine | 1.852.300,00 | 1.615.300,00 | -12,79 |

Rashodi za nabavu neproizvedene imovine umanjuju se u manjem postotku. Do kraja proračunske godine planirano je asfaltiranje cesta na području općine u iznosu 358.000,00 kuna, otkup zemljišta za izgradnju nogostupa i sama izgradnja nogostupa u sufinanciranju sa ŽUC-om u iznosu 390.000,00 kuna, uređenje kulturnog centra u školi Otavice u iznosu 315.300,00 kuna, škole u Umljanovićima u iznosu 30.000,00 kuna, škole u Čavoglavama u iznosu 45.000,00 kuna, obnova vatrogasnog doma Kljaci u iznosu 350.000,00 kuna. Također i sportskih i rekreacijskih terena u iznosu 105.000,00 kuna.

Rashodi poslovanja i kapitalni projekti po I. Izmjenama i dopunama Proračuna analitički su prikazani u programima koji se nalazi u prilogu materijala za sjednicu.