Na temelju članka 7. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19), te članka 25. Statuta Općine Ružić („Službeni vjesnik Šibensko-kninske županije“ br. 7/21), Općinsko vijeće Općine Ružić na sjednici, održanoj dana 2021. godine donosi

1. **IZMJENE I DOPUNE ODLUKE**

**o raspoređivanju sredstava za rad političkih stranaka**

**zastupljenih u Općinskom vijeću Općine Ružić**

**u 2021. god.**

**Članak 1.**

Odluka o raspoređivanju sredstava za rad političkih stranaka zastupljenih u Općinskom vijeću Općine Ružić („(Službeni vjesnik Šibensko-kninske županije br. 19/20) mijenja se i glasi:

**Članak 2.**

Za rad političkih stranaka u 2021. godini određen je se ukupan iznos od 8.270,00 kuna.

**Članak 3.**

Za svakog člana Općinskog vijeća utvrđuje se jednaki iznos sredstava tako da svakoj pojedinoj političkoj stranci pripadaju sredstva razmjerno broju njenih članova u Općinskom vijeću u trenutku konstituiranja.

Za svakog izabranog člana podzastupljenog spola pojedinoj političkoj stranci pripada i pravo na naknadu razmjerno broju članova Općinskog vijeća podzastupljenog spola, u visini od 10% iznosa predviđenog za svakog vijećnika.

**Članak 4.**

Sredstva iz članka 2. ove Odluke raspoređuju se u iznosima, kako slijedi:

Za period do 14. travnja 2021. godine

|  |  |  |  |
| --- | --- | --- | --- |
| **Naziv političke stranke** | **Broj vijećnika** | | **UKUPNO KN** |
| **muškarci** | **žene** |  |
| **Hrvatska demokratska zajednica** | **4** | **1** | **1.561,00** |
| **Hrvatska seljačka stranka** | **3** | **0** | **919,00** |
| **Hrvatska stranka prava Dr. Ante Starčević** | **1** | **0** | **306,00** |
| **Loza nezavisna lista** | **1** | **1** | **306,00** |
|  |  |  |  |

Za period od 14. lipnja 2021. godine

|  |  |  |  |
| --- | --- | --- | --- |
| **Naziv političke stranke** | **Broj vijećnika** | | **UKUPNO KN** |
| **muškarci** | **žene** |  |
| **Hrvatska demokratska zajednica** | **4** | **1** | **2.902,00** |
| **Domovinski pokret** | **3** | **0** | **1.706,00** |
| **Loza nezavisna lista - Most** | **1** | **0** | **569,00** |
|  |  |  |  |

**Članak 5.**

Sredstva raspoređena prema članku 4. ove Odluke doznačuju se na žiro račun političke stranke.

**Članak 6.**

Ova I. Izmjena i dopuna Odluke o raspoređivanju sredstava za rad političkih stranaka zastupljenih u Općinskom vijeću Općine Ružić stupa na snagu osmog dana od dana objave u „Službenom vjesniku Šibensko-kninske županije“.

**KLASA: 402-01/20-01/7**

**URBROJ: 2182/08-02-22-2**

**Gradac, 2021. godine**

***OPĆINSKO VIJEĆE OPĆINE RUŽIĆ***

***PREDSJEDNIK***

***Ante Duran***