Na temelju članaka 31. stavka 2. i 31. a Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19 i 144/20), a u svezi s člankom 32. Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“, broj 144/20), članka 29. Statuta Općine Ružić („Službeni vjesnik Šibensko-kninske županije“, broj 07/21) i članka 25. Poslovnika Općinskog vijeća Općine Ružić („Službeni vjesnik Šibensko-kninske županije“, broj 07/21), Općinsko vijeće Općine Ružić na svojoj 2. sjednici održanoj …… ….. 2021. godine, donijelo je

**ODLUKU**

**o visini naknade za rad članovima**

**Općinskog vijeća Općine Ružić**

Članak1.

Ovom Odlukom utvrđuje se visina naknade za rad članovima Općinskog vijeća Općine Ružić (u daljnjem tekstu: Općinsko vijeće).

Sredstva za naknade iz stavka 1. ovoga članka osiguravaju se u Proračunu Općine Ružić.

Članak 2

Član Općinskog vijeća ima pravo na naknadu za rad u Općinskom vijeću, a određuje se u neto iznosu po članu Općinskog vijeća tako da ukupna godišnja neto naknada po članu Općinskog vijeća ne smije iznositi više od 6.000,00 kuna.

Predsjednik Općinskog vijeća ima pravo na ukupnu neto godišnju naknadu za rad u Općinskom vijeću u maksimalnom iznosu od 9.000,00 kuna.

Članak 3.

Članu Općinskog vijeća pripada naknada za rad u Općinskom vijeću u neto iznosu od 500,00 kuna, po nazočnosti na sjednicama Općinskog vijeća, s pripadajućim porezima i doprinosima.

Predsjedniku Općinskog vijeća pripada naknada u neto iznosu od 750,00 kuna mjesečno, s pripadajućim porezima i doprinosima.

Članak 4.

Stupanjem na snagu ove Odluke prestaje važiti Odluka o plaćama dužnosnika, službenika i naknadama članovima Općinskog vijeća i radnih tijela („Službeni vjesnik Šibensko-kninske županije“, broj 07/09).

Članak 5.

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA:

URBROJ:

Gradac, ………..2021.. godine

OPĆINSKO VIJEĆE

PREDSJEDNIK

Ante Duran